PR9 "2019Q3

บริษัท โรงพยาบาลพระรามเก้า จำกัด (มหาชน)

หมายเหตุประกอบงบการเงินระหว่างกาล

สำหรับงวดสามเดือนและเก้าเดือนสิ้นสุดวันที่ 30 กันยายน 2562

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท โรงพยาบาลพระรามเก้า จำกัด (มหาชน) (“บริษัทฯ”) เป็นบริษัทมหาชน ซึ่งจัดตั้งขึ้น                     และมีภูมิลำเนาในประเทศไทย บริษัทฯดำเนินธุรกิจหลักในการประกอบกิจการโรงพยาบาล                         ที่อยู่ตามที่จดทะเบียนของบริษัทฯอยู่ที่ 99 ถนนพระราม 9 แขวงบางกะปิ เขตห้วยขวาง กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาลโดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯ                        ได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลง                   ส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์                   ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้                   งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.3 	มาตรฐานการรายงานทางการเงินใหม่

มาตรฐานการรายงานทางการเงินที่เริ่มมีผลบังคับใช้ในงวดปัจจุบัน

ในระหว่างงวด บริษัทฯได้นำมาตรฐานการรายงานทางการเงินและการตีความมาตรฐาน                การรายงานทางการเงินฉบับปรับปรุง (ปรับปรุง 2561) และฉบับใหม่ จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2562 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหา               เท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน                การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯ อย่างไรก็ตาม มาตรฐานการรายงานทางการเงินฉบับใหม่ ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า

มาตรฐานการรายงานทางการเงิน ฉบับที่ 15 ใช้แทนมาตรฐานการบัญชีและการตีความมาตรฐานการบัญชีที่เกี่ยวข้องต่อไปนี้

กิจการต้องใช้มาตรฐานการรายงานทางการเงิน ฉบับที่ 15 กับสัญญาที่ทำกับลูกค้าทุกสัญญา ยกเว้นสัญญาที่อยู่ในขอบเขตของมาตรฐานการบัญชีฉบับอื่น มาตรฐานฉบับนี้ได้กำหนดหลักการ              5 ขั้นตอนสำหรับการรับรู้รายได้ที่เกิดขึ้นจากสัญญาที่ทำกับลูกค้า โดยกิจการจะรับรู้รายได้                                  ในจำนวนเงินที่สะท้อนถึงสิ่งตอบแทนที่กิจการคาดว่าจะมีสิทธิได้รับจากการแลกเปลี่ยนสินค้าหรือบริการที่ได้ส่งมอบให้แก่ลูกค้า และกำหนดให้กิจการต้องใช้ดุลยพินิจและพิจารณาข้อเท็จจริงและเหตุการณ์ที่เกี่ยวข้องทั้งหมดในการพิจารณาตามหลักการในแต่ละขั้นตอน

มาตรฐานฉบับนี้ไม่มีผลกระทบอย่างมีสาระสำคัญต่องบการเงินของบริษัทฯ

มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชี         ที่เริ่มในหรือหลังวันที่ 1 มกราคม 2563

สภาวิชาชีพบัญชีได้ประกาศใช้มาตรฐานการรายงานทางการเงินและการตีความมาตรฐาน             การรายงานทางการเงินฉบับใหม่ ซึ่งจะมีผลบังคับใช้สำหรับงบการเงินที่มีรอบระยะเวลาบัญชี               ที่เริ่มในหรือหลังวันที่ 1 มกราคม 2563 มาตรฐานการรายงานทางการเงินฉบับใหม่ดังกล่าว                    ได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐานจำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกิจการ (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกัน              ความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน และเมื่อมาตรฐานการรายงานทางการเงินกลุ่มนี้มีผลบังคับใช้จะทำให้มาตรฐานการบัญชี การตีความมาตรฐาน                การบัญชี และแนวปฏิบัติทางการบัญชีบางฉบับที่มีผลบังคับใช้อยู่ในปัจจุบันถูกยกเลิกไป

ปัจจุบันฝ่ายบริหารของบริษัทฯอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานกลุ่มดังกล่าวมาถือปฏิบัติ

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และการตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุนโดยใช้หลักการเช่นเดียวกันกับมาตรฐานการบัญชีฉบับที่ 17

ปัจจุบันฝ่ายบริหารของบริษัทฯอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานฉบับนี้มาถือปฏิบัติ

1.4	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน         งบการเงินสำหรับปีสิ้นสุดวันที่ 31 ธันวาคม 2561

2.	รายการธุรกิจกับบุคคลหรือกิจการที่เกี่ยวข้องกัน

ในระหว่างงวด บริษัทฯมีรายการธุรกิจที่สำคัญกับบุคคลหรือกิจการเกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงร่วมกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและบุคคลหรือกิจการที่เกี่ยวข้องกัน ณ วันที่ 30 กันยายน 2562 และ                 31 ธันวาคม 2561 มีรายละเอียดดังนี้

ค่าตอบแทนกรรมการและผู้บริหาร

ในระหว่างงวด บริษัทฯมีค่าใช้จ่ายผลประโยชน์พนักงานให้แก่กรรมการและผู้บริหาร ดังต่อไปนี้

3.	เงินลงทุนชั่วคราว

4.	ลูกหนี้การค้าและลูกหนี้อื่น

ยอดคงเหลือของลูกหนี้การค้า ณ วันที่ 30 กันยายน 2562 และ 31 ธันวาคม 2561 แยกตามอายุหนี้                  ที่ค้างชำระได้ดังนี้

บริษัทฯบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้ โดยฝ่ายบริหารได้ประมาณการผลขาดทุนที่คาดว่าจะเกิดขึ้นจากลูกหนี้แต่ละราย ซึ่งพิจารณาจากประสบการณ์การเก็บเงิน อายุหนี้ที่คงค้างและสภาพเศรษฐกิจที่เป็นอยู่ในขณะนั้น

5.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดเก้าเดือนสิ้นสุดวันที่                            30 กันยายน 2562 สรุปได้ดังนี้

### 6.	สินทรัพย์ไม่มีตัวตน

รายการเปลี่ยนแปลงของบัญชีสินทรัพย์ไม่มีตัวตนสำหรับงวดเก้าเดือนสิ้นสุดวันที่ 30 กันยายน 2562 สรุปได้ดังนี้

7.	เจ้าหนี้การค้าและเจ้าหนี้อื่น

8.	เงินกู้ยืมจากธนาคาร

เมื่อวันที่ 27 เมษายน 2561 บริษัทฯได้เข้าทำสัญญากู้ยืมเงินกับธนาคารพาณิชย์ในประเทศแห่งหนึ่ง                      ในวงเงิน 2,000 ล้านบาท โดยมีวัตถุประสงค์เพื่อใช้ชำระค่าที่ดิน ค่าก่อสร้างอาคารและสิ่งปลูกสร้าง                             ค่าอุปกรณ์สำหรับพัฒนาอาคารใหม่และสำหรับปรับปรุงอาคารปัจจุบัน เงินกู้ยืมดังกล่าวไม่มีหลักประกันและมีกำหนดชำระคืนเงินต้นทั้งหมดเมื่อครบกำหนดระยะเวลา 21 เดือนนับจากวันที่เบิกเงินกู้ครั้งแรก หรือภายในวันที่ 31 มกราคม 2563 แล้วแต่ระยะเวลาใดจะเกิดขึ้นก่อน โดยคิดดอกเบี้ยในอัตราลอยตัวบวกอัตราคงที่และมีกำหนดชำระดอกเบี้ยเป็นรายเดือน

ภายใต้สัญญาเงินกู้ยืมดังกล่าวระบุข้อปฏิบัติและข้อจำกัดบางประการ เช่น

การดำรงสัดส่วนการถือหุ้นในบริษัทฯของครอบครัวผู้ถือหุ้นหลักทั้งทางตรงและทางอ้อม ทั้งนี้ หากมีการเสนอขายหุ้นสามัญเพิ่มทุนแก่ประชาชน การดำรงสัดส่วนดังกล่าว ไม่นับรวมหุ้นสามัญเพิ่มทุนที่ได้มีการเสนอขายให้แก่ประชาชน

การดำรงอัตราส่วนหนี้สินต่อส่วนของผู้ถือหุ้น

กรณีที่บริษัทฯมีการเสนอขายหุ้นต่อประชาชน (Initial Public offering) บริษัทฯต้องชำระคืนเงินกู้ยืมภายใน 15 วันนับจากวันสิ้นสุดการเสนอขายหุ้นต่อประชาชน

ไม่ดำเนินการใด ๆ อันเป็นการเปลี่ยนแปลงโครงสร้างผู้ถือหุ้นของบริษัทฯ ควบหรือรวมกิจการ หรือโอนกิจการ เว้นแต่ในกรณีที่บริษัทฯจะดำเนินการเกี่ยวกับการเสนอขายหุ้นแก่ประชาชน

ไม่จำหน่าย จ่าย โอนสินทรัพย์ของบริษัทฯ เว้นแต่เป็นไปในทางการค้าปกติของบริษัทฯ

ไม่ก่อให้เกิดภาระผูกพันโดยการกู้ยืมเงินและการค้ำประกัน

เมื่อวันที่ 31 สิงหาคม 2562 บริษัทฯได้ยกเลิกวงเงินกู้ยืมดังกล่าวเป็นจำนวนเงิน 600 ล้านบาท            ทำให้บริษัทฯมีวงเงินกู้ยืมคงเหลือจำนวน 1,400 ล้านบาท

ณ วันที่ 30 กันยายน 2562 บริษัทฯยังมิได้เบิกใช้เงินกู้ยืมดังกล่าว

9.	สำรองผลประโยชน์ระยะยาวของพนักงาน

การเปลี่ยนแปลงของบัญชีสำรองผลประโยชน์ระยะยาวของพนักงานสำหรับงวดเก้าเดือนสิ้นสุดวันที่ 30 กันยายน 2562 มีรายละเอียดดังนี้

เมื่อวันที่ 5 เมษายน 2562 พระราชบัญญัติคุ้มครองแรงงาน (ฉบับที่ 7) พ.ศ. 2562 ได้ประกาศลงใน              ราชกิจจานุเบกษา ซึ่งได้กำหนดอัตราค่าชดเชยเพิ่มเติมกรณีนายจ้างเลิกจ้าง สำหรับลูกจ้างซึ่งทำงานติดต่อกันครบ 20 ปีขึ้นไปให้มีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน กฎหมายดังกล่าวจะมีผลบังคับใช้ตั้งแต่วันที่ 5 พฤษภาคม 2562 เป็นต้นไป การเปลี่ยนแปลงดังกล่าวถือเป็นการแก้ไขโครงการสำหรับโครงการผลประโยชน์หลังออกจากงาน และมีผลกระทบให้บริษัทฯ                  มีหนี้สินสำรองผลประโยชน์ระยะยาวของพนักงานเพิ่มขึ้น 28 ล้านบาท ทั้งนี้ บริษัทฯได้บันทึกผลกระทบจากการเปลี่ยนแปลงดังกล่าวโดยรับรู้ต้นทุนบริการในอดีตเป็นค่าใช้จ่ายทันทีใน              งบกำไรขาดทุนเบ็ดเสร็จของงวดที่กฎหมายมีผลบังคับใช้คือไตรมาสที่สองของปีปัจจุบัน

10.	เงินปันผลจ่าย

11.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2562 และ 2561 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับ                 งวดสามเดือนและเก้าเดือนสิ้นสุดวันที่ 30 กันยายน 2562 และ 2561 สรุปได้ดังนี้

12.	กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

13.     ข้อมูลทางการเงินจำแนกตามส่วนงาน

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจใน          การจัดสรรทรัพยากรให้กับส่วนงานและประเมินผลการดำเนินงานของส่วนงาน

บริษัทฯดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ธุรกิจโรงพยาบาล และดำเนินธุรกิจในเขตภูมิศาสตร์เดียว คือ ประเทศไทย บริษัทฯประเมินผลการปฏิบัติงานของ    ส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียว             กับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจาก             การดำเนินงานและสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

14.	ภาระผูกพันและหนี้สินที่อาจเกิดขึ้น

14.1	ภาระผูกพันเกี่ยวกับรายจ่ายฝ่ายทุน

ณ วันที่ 30 กันยายน 2562 และ 31 ธันวาคม 2561 บริษัทฯมีรายจ่ายฝ่ายทุน ดังนี้

14.2	ภาระผูกพันเกี่ยวกับสัญญาเช่าดำเนินงาน

บริษัทฯได้เข้าทำสัญญาเช่าดำเนินงานที่เกี่ยวข้องกับการเช่าพื้นที่สำนักงาน อุปกรณ์และอื่น ๆ     อายุของสัญญามีระยะเวลา 1 ถึง 3 ปี

บริษัทฯมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาข้างต้นดังนี้

14.3	ภาระผูกพันเกี่ยวกับสัญญาให้บริการระยะยาว

ณ วันที่ 30 กันยายน 2562 บริษัทฯได้ทำสัญญาบำรุงรักษาอุปกรณ์การแพทย์และบริการอื่น ๆ                       โดยมีค่าบริการที่ต้องจ่ายชำระในระหว่างปี 2562 ถึงปี 2565 เป็นจำนวนเงินประมาณ 50 ล้านบาท                    (31 ธันวาคม 2561: จำนวนเงินประมาณ 44 ล้านบาทที่ต้องจ่ายชำระในระหว่างปี 2562 ถึงปี 2564)

### 14.4	การค้ำประกัน

ณ วันที่ 30 กันยายน 2562 บริษัทฯมีหนังสือค้ำประกันซึ่งออกโดยธนาคารในนามบริษัทฯเหลืออยู่    เป็นจำนวน 4 ล้านบาท (31 ธันวาคม 2561: 3 ล้านบาท) ซึ่งเกี่ยวเนื่องกับภาระผูกพันทางปฏิบัติ                      ตามปกติธุรกิจของบริษัทฯคือเพื่อค้ำประกันการใช้ไฟฟ้า

15.	ลำดับชั้นของมูลค่ายุติธรรม

ณ วันที่ 30 กันยายน 2562 และวันที่ 31 ธันวาคม 2561 บริษัทฯมีสินทรัพย์ที่วัดมูลค่าด้วยมูลค่ายุติธรรมซึ่งมีลำดับชั้นอยู่ในระดับ 2 ดังนี้

16.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯเมื่อวันที่ 12 พฤศจิกายน 2562

| มาตรฐานการบัญชี ฉบับที่ 11 (ปรับปรุง 2560) | เรื่อง สัญญาก่อสร้าง |

| มาตรฐานการบัญชี ฉบับที่ 18 (ปรับปรุง 2560) | เรื่อง รายได้ |

| การตีความมาตรฐานการบัญชี ฉบับที่ 31     (ปรับปรุง 2560) | เรื่อง รายได้ - รายการแลกเปลี่ยน 	เกี่ยวกับบริการโฆษณา |

| การตีความมาตรฐานการรายงานทางการเงิน ฉบับที่ 13 (ปรับปรุง 2560) | เรื่อง โปรแกรมสิทธิพิเศษแก่ลูกค้า |

| การตีความมาตรฐานการรายงานทางการเงิน ฉบับที่ 15 (ปรับปรุง 2560) | เรื่อง สัญญาสำหรับการก่อสร้างอสังหาริมทรัพย์ |

| การตีความมาตรฐานการรายงานทางการเงิน ฉบับที่ 18 (ปรับปรุง 2560) | เรื่อง การโอนสินทรัพย์จากลูกค้า |



| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



|  | นโยบายการกำหนดราคา |

| รายการธุรกิจกับกิจการที่เกี่ยวข้องกัน |  |

| รายได้ค่ารักษาพยาบาล | ราคาที่คิดกับลูกค้าทั่วไป |

| ส่วนลดค่ารักษาพยาบาล | อัตราร้อยละ 10 (2561: ร้อยละ 10) |

| ค่าเช่าจ่าย | ราคาตามที่ระบุในสัญญา |

| ค่าบริการจ่าย | ราคาที่คิดกับลูกค้าทั่วไปและราคาตามที่ระบุในสัญญา |

| รายการธุรกิจกับบุคคลที่เกี่ยวข้องกัน |  |

| รายได้ค่ารักษาพยาบาล | ราคาที่คิดกับลูกค้าทั่วไป |

| ค่าสวัสดิการและส่วนลดค่ารักษาพยาบาล | อัตราร้อยละ 15 ถึง 100 (2561: ร้อยละ 15 ถึง 100) |

| ค่าที่ปรึกษา | ราคาตามที่ระบุในสัญญา |

| ซื้อสินทรัพย์ถาวร | ราคาตามที่ระบุในสัญญาโดยอ้างอิงราคาประเมิน |



|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2562 | 2561 | 2562 | 2561 |

| รายการธุรกิจกับกิจการที่เกี่ยวข้องกัน | รายการธุรกิจกับกิจการที่เกี่ยวข้องกัน |  |  |  |

| รายได้ค่ารักษาพยาบาล | 117 | 458 | 208 | 471 |

| ส่วนลดค่ารักษาพยาบาล | - | - | - | - |

| รายได้ค่ารักษาพยาบาล - สุทธิ | 117 | 458 | 208 | 471 |

| ค่าเช่าจ่าย | 333 | 312 | 999 | 936 |

| ค่าบริการจ่าย | 931 | 1,219 | 3,241 | 4,515 |

|  |  |  |  |  |

|  |  |  |  |  |

|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2562 | 2561 | 2562 | 2561 |

| รายการธุรกิจกับบุคคลที่เกี่ยวข้องกัน |  |  |  |  |

| รายได้ค่ารักษาพยาบาล | 1,887 | 1,728 | 6,494 | 4,363 |

| ค่าสวัสดิการและส่วนลดค่ารักษาพยาบาล | (990) | (1,062) | (2,613) | (2,328) |

| รายได้ค่ารักษาพยาบาล - สุทธิ | 897 | 666 | 3,881 | 2,035 |

| ค่าที่ปรึกษา | 150 | 150 | 450 | 250 |

| ซื้อสินทรัพย์ถาวร | - | - | - | 60,120 |



|  | (หน่วย: พันบาท) | (หน่วย: พันบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| ลูกหนี้การค้า - บุคคลหรือกิจการที่เกี่ยวข้องกัน                     (หมายเหตุ 4) |  |  |

| บุคคลที่เกี่ยวข้องกัน (กรรมการและผู้ถือหุ้น) | 405 | 225 |

| บริษัทที่เกี่ยวข้องกัน (มีกรรมการร่วมกัน) | 108 | 1,120 |

| รวมลูกหนี้การค้า - บุคคลหรือกิจการที่เกี่ยวข้องกัน | 513 | 1,345 |

| สินทรัพย์ไม่หมุนเวียนอื่น - กิจการที่เกี่ยวข้องกัน |  |  |

| บริษัทที่เกี่ยวข้องกัน (มีกรรมการร่วมกัน) | 813 | 813 |

| รวมสินทรัพย์ไม่หมุนเวียนอื่น - กิจการที่เกี่ยวข้องกัน | 813 | 813 |

| เจ้าหนี้อื่น - กิจการที่เกี่ยวข้องกัน |  |  |

| (หมายเหตุ 7) |  |  |

| บริษัทที่เกี่ยวข้องกัน (มีกรรมการร่วมกัน) | 144 | 164 |

| รวมเจ้าหนี้อื่น - กิจการที่เกี่ยวข้องกัน | 144 | 164 |



|  |  |  | (หน่วย: พันบาท) | (หน่วย: พันบาท) |

|  | สำหรับงวดสามเดือน  สิ้นสุดวันที่ 30 กันยายน | สำหรับงวดสามเดือน  สิ้นสุดวันที่ 30 กันยายน | สำหรับงวดเก้าเดือน  สิ้นสุดวันที่ 30 กันยายน | สำหรับงวดเก้าเดือน  สิ้นสุดวันที่ 30 กันยายน |

|  | 2562 | 2561 | 2562 | 2561 |

| ผลประโยชน์ระยะสั้น | 15,219 | 17,364 | 49,826 | 52,331 |

| ผลประโยชน์หลังออกจากงาน | 222 | 412 | 3,227 | 9,749 |

| รวม | 15,441 | 17,776 | 53,053 | 62,080 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| เงินฝากธนาคารประเภทฝากประจำ | 400,125 | 550,220 |

| ตั๋วแลกเงิน | - | 300,000 |

| เงินลงทุนในหลักทรัพย์เผื่อขาย - หน่วยลงทุนในกองทุนเปิด |  |  |

| ราคาทุน | 686,616 | 785,413 |

| บวก: กำไรที่ยังไม่เกิดขึ้นจากการเปลี่ยนแปลงมูลค่าเงินลงทุน | 10,448 | 995 |

| มูลค่ายุติธรรม | 697,064 | 786,408 |

| รวมเงินลงทุนชั่วคราว | 1,097,189 | 1,636,628 |



|  | (หน่วย: พันบาท) | (หน่วย: พันบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| ลูกหนี้การค้า - บุคคลหรือกิจการที่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 513 | 1,336 |

| 3 - 6 เดือน | - | 9 |

| รวมลูกหนี้การค้า - บุคคลหรือกิจการที่เกี่ยวข้องกัน | 513 | 1,345 |

|  |  |  |

|  | (หน่วย: พันบาท) | (หน่วย: พันบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| ลูกหนี้การค้า - บุคคลหรือกิจการที่ไม่เกี่ยวข้องกัน |  |  |

| อายุหนี้คงค้างแยกตามวันที่หนี้ที่ค้างชำระ |  |  |

| ค้างชำระ |  |  |

| ไม่เกิน 3 เดือน | 140,728 | 119,609 |

| 3 - 6 เดือน | 11,516 | 8,134 |

| 6 - 12 เดือน | 6,993 | 11,578 |

| มากกว่า 12 เดือน | 20,196 | 14,580 |

| รวม | 179,433 | 153,901 |

| หัก: ค่าเผื่อหนี้สงสัยจะสูญ | (25,146) | (20,458) |

| รวมลูกหนี้การค้า - บุคคลหรือกิจการที่    ไม่เกี่ยวข้องกัน, สุทธิ | 154,287 | 133,443 |

| รวมลูกหนี้การค้า - สุทธิ | 154,800 | 134,788 |

| ลูกหนี้อื่น |  |  |

| ลูกหนี้อื่น - บุคคลหรือกิจการที่ไม่เกี่ยวข้องกัน | 1,173 | 1,864 |

| ดอกเบี้ยค้างรับ | 3,516 | 1,943 |

| รายได้ค้างรับ | 1,297 | 699 |

| รวมลูกหนี้อื่น | 5,986 | 4,506 |

| รวมลูกหนี้การค้าและลูกหนี้อื่น - สุทธิ | 160,786 | 139,294 |



|  | (หน่วย: พันบาท) จำนวน |

| มูลค่าสุทธิตามบัญชี ณ วันที่ 1 มกราคม 2562 - ตรวจสอบแล้ว | 2,136,138 |

| ซื้อเพิ่มระหว่างงวด - ราคาทุน | 556,870 |

| โอนจากเงินจ่ายล่วงหน้าค่าซื้อสินทรัพย์ถาวร | 79,423 |

| จำหน่าย/ตัดจำหน่ายระหว่างงวด - มูลค่าสุทธิตามบัญชี     ณ วันที่จำหน่าย/ตัดจำหน่าย | (937) |

| ค่าเสื่อมราคาสำหรับงวด | (110,352) |

| มูลค่าสุทธิตามบัญชี ณ วันที่ 30 กันยายน 2562 | 2,661,142 |



|  | (หน่วย: พันบาท) |

|  | จำนวน |

| มูลค่าสุทธิตามบัญชี ณ วันที่ 1 มกราคม 2562 - ตรวจสอบแล้ว | 82,786 |

| ซื้อเพิ่มระหว่างงวด - ราคาทุน | 9,148 |

| โอนจากเงินจ่ายล่วงหน้าค่าซื้อสินทรัพย์ไม่มีตัวตน | 321 |

| ค่าตัดจำหน่ายสำหรับงวด | (11,727) |

| มูลค่าสุทธิตามบัญชี ณ วันที่ 30 กันยายน 2562 | 80,528 |



|  | (หน่วย: พันบาท) | (หน่วย: พันบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| เจ้าหนี้การค้า - บุคคลหรือกิจการที่ไม่เกี่ยวข้องกัน | 114,168 | 111,869 |

| เจ้าหนี้อื่น - กิจการที่เกี่ยวข้องกัน | 144 | 164 |

| เจ้าหนี้อื่น - บุคคลหรือกิจการที่ไม่เกี่ยวข้องกัน | 108,536 | 76,776 |

| เจ้าหนี้ค่าซื้อสินทรัพย์ถาวร - บุคคลหรือกิจการที่                   ไม่เกี่ยวข้องกัน | 121,408 | 98,518 |

| ค่าธรรมเนียมแพทย์ค้างจ่าย | 88,628 | 87,305 |

| ค่าใช้จ่ายค้างจ่าย | 83,965 | 33,752 |

| รวมเจ้าหนี้การค้าและเจ้าหนี้อื่น | 516,849 | 408,384 |



|  | (หน่วย: พันบาท) จำนวน |

| ยอดคงเหลือ ณ วันที่ 1 มกราคม 2562 - ตรวจสอบแล้ว | 100,687 |

| เพิ่มขึ้นในระหว่างงวด | 37,441 |

| ลดลงจากรายจ่ายที่เกิดขึ้นจริง | (5,230) |

| ยอดคงเหลือ ณ วันที่ 30 กันยายน 2562 | 132,898 |



| เงินปันผล | อนุมัติโดย | เงินปันผลจ่าย (พันบาท) | เงินปันผลจ่ายต่อหุ้น (บาท) |

| เงินปันผลประจำปี 2560 | ที่ประชุมสามัญประจำปีผู้ถือหุ้น    เมื่อวันที่ 28 มีนาคม 2561 | 504,000 | 84.00 |

| เงินปันผลประจำปี 2561 | ที่ประชุมสามัญประจำปีผู้ถือหุ้น    เมื่อวันที่ 26 เมษายน 2562 | 110,081 | 0.14 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2562 | 2561 | 2562 | 2561 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 20,593 | 19,758 | 52,172 | 42,993 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (339) | (478) | (6,864) | (3,011) |

| ค่าใช้จ่ายภาษีเงินได้ที่แสดงอยู่ใน   งบกำไรขาดทุนเบ็ดเสร็จ | 20,254 | 19,280 | 45,308 | 39,982 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือน สิ้นสุดวันที่ 30 กันยายน | สำหรับงวดสามเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน | สำหรับงวดเก้าเดือน สิ้นสุดวันที่ 30 กันยายน |

|  | 2562 | 2561 | 2562 | 2561 |

| ภาษีเงินได้รอการตัดบัญชีที่เกี่ยวข้อง    กับขาดทุน (กำไร) จากการวัดมูลค่า                      เงินลงทุนในหลักทรัพย์เผื่อขาย | (777) | (1) | (1,890) | 453 |



|  | (หน่วย: ล้านบาท) | (หน่วย: ล้านบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| การปรับปรุง การก่อสร้างอาคารและงานระบบอาคาร | 459 | 860 |

| การซื้อเครื่องมือและอุปกรณ์ | 273 | 65 |

| การซื้อซอฟต์แวร์คอมพิวเตอร์ | 41 | 32 |

| รวมภาระผูกพันเกี่ยวกับรายจ่ายฝ่ายทุน | 773 | 957 |



|  |  | (หน่วย: ล้านบาท) |

|  | 30 กันยายน 2562 | 31 ธันวาคม 2561 |

|  |  | (ตรวจสอบแล้ว) |

| จ่ายชำระ |  |  |

| ภายใน 1 ปี | 9 | 8 |

| มากกว่า 1 ปี แต่ไม่เกิน 3 ปี | 12 | 2 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | 30 กันยายน 2562 | 31 ธันวาคม 2561 |

| สินทรัพย์ที่วัดด้วยมูลค่ายุติธรรม |  |  |

| เงินลงทุนชั่วคราว (หมายเหตุ 3) | 697,064 | 786,408 |